Landsbréf hf. kt. 520789-3329 (hér eftir nefndur vörsluaðili)	

og             (hér eftir nefndur rétthafi)

kt.      -     til heimilis að      

póstnúmer      staður      

gera með sér svohljóðandi 

SAMNING UM LÍFEYRISSPARNAÐ

1.	Vörsluaðili tekur að sér að varðveita og ávaxta lífeyrissparnað rétthafa samkvæmt samningi þessum á bundnum fjárvörslureikningi. Um er að ræða sparnað til séreignarmyndunar og viðbótartryggingaverndar, sbr. 9. gr. reglugerðar nr. 698/1998.
2.	Mánaðarlegt iðgjald ráðstafast á fjárvörslureikning skv. ákvörðun rétthafa hér að neðan
	Mér er ljóst í hverju mismunandi fjárfestingarstefna neðangreindra fjárvörslureikninga felst og staðfesti með undirritun minni að ég hef sjálf/ur valið þá gerða fjárvörslureiknings sem merkt er við hér að neðan.
 	FJÁRVÖRSLUREIKNINGUR I 	  60% innlent / 40% erlent
	FJÁRVÖRSLUREIKNINGUR II	  20% innlent / 80% erlent
	FJÁRVÖRSLUREIKNINGUR III 	100% erlent
3.	Vörsluaðili tekur við lífeyrissparnaði rétthafa sem mánaðarlegum iðgjaldsgreiðslum. Iðgjaldsgreiðslur rétthafa samkvæmt þessum samningi eru         %, eða kr.       af launum hans og skulu hefjast eigi síðar en tveimur mánuðum frá undirritum samnings þessa. Greiðslurnar má inna af hendi með tvenns konar hætti (merkið við annan hvorn reitinn):
	Ég undirritaður rétthafi samkvæmt samningi þessum óska eftir að launagreiðandi minn, 
	nafn         kt.      -        
	dragi ofangreint iðgjald mánaðarlega af launum mínum og leggi á fjárvörslureikning minn hjá Landsbréfum hf. Jafnframt óskar rétthafi eftir að mótframlag launagreiðanda verði greitt með sama hætti og lögum samkvæmt.
	
Iðgjöld greiðist inná reikning vörsluaðila:   Banki:  0139   Hb.  26   Nr.  002960
	Ég undirritaður rétthafi samkvæmt samningi þessum óska eftir að greiða sjálfur mánaðarleg iðgjöld og skulu þau millifærð af bankareikningi mínum í byrjun hvers mánaðar í samræmi við skuldfærslubeiðni sem ég hef útfyllt.
4.	Um önnur efnisákvæði samnings þessa vísast til töluliða 4.1–4.13 á bakhlið samningsins.
5.	Rétthafi staðfestir með undirskrift sinni að hann hafi kynnt sér efni samnings þessa þ.á m. ákvæði sem skráð eru á bakhlið samningsins og eru hluti hans. Rétthafi staðfestir að iðgjöld greidd samkvæmt samningi þessum eru til séreignamyndunar og öflunar viðbótartryggingarverndar enda hafi hann þegar fullnægt skyldu sinni til lágmarkstryggingarverndar lögum samkvæmt. 

___________________________
Staður og dagsetning

	_________________________________________	_________________________________________
	Undirskrift rétthafa 	Landsbréf hf.

Undirskrift og staðfesting launagreiðanda um móttöku afrits samnings þessa

	__________________________________	______________________________
	dagsetning	undirskrift launagreiðanda	

Önnur samningsákvæi, sbr. 4. gr. samningsins
4.1	Iðgjald fjárvörslureiknings. Iðgjaldið rétthafa er séreign hans og varðveitt og ávaxtað á hans nafni hjá vörsluðila.
4.2	Greiðsla iðgjalds. Iðgjald ber að greiða mánaðarlega og skulu greiðslur hefjast eigi síðar en tveimur mánuðum frá undirritun samnings þessa. Iðgjaldagreiðslutímabil skal eigi vera lengra en mánuður og skal gjalddagi vera tíunda næsta mánaðar, sbr. 2. mgr. 7.gr laga 129/1997. Allar breytingar á hlutfalli greidds iðgjalds skal rétthafi tilkynna skriflega til vörsluaðila. Vörsluaðili ber ekki ábyrgð gagnvart rétthafa, maka hans og erfingjum á því að iðgjald berist frá launagreiðanda.
4.3	Tilkynningarskylda rétthafa. Rétthafa ber að tilkynna vörsluaðila um þann aðila (launagreiðanda) er greiðir iðgjald hans á hverjum tíma.
4.4	Yfirlit. Rétthafa er sent yfirlit um stöðu inneignar á fjárvörslureikningi í lok hvers almanaksárs. Rétthafi getur óskað eftir að yfirlit berist oftar á sinn kostnað.
4.5	Ávöxtun iðgjalds. Vörsluaðili ávaxtar iðgjald í þeirri tegund fjárvörslureiknings sem rétthafi hefur óskað eftir. Fjárfestingarstefna fjárvörslureikninganna er eftirfarandi (að öðru leyti vísast til útboðslýsinga þeirra sjóða sem fjárfest er í):
Fjárvörslureikningur I
Fjárvörslureikningur I fjárfestir í FORTUNA I alþjóðlegum verðbréfasjóði Landsbréfa sem hlotið hefur leyfi Bankaeftirlits Seðlabanka Íslands til markaðssetningar hér á landi. Fortuna I sjóðurinn er sjóðasjóður (e. fund of funds) sem stefnir að góðri langtímaávöxtun með áhættudreifingu milli undirliggjandi verðbréfasjóða að leiðarljósi. Að minnsta kosti 60% af eignum sjóðsins er í íslenskum fjárfestingum. Sjóðurinn fjárfestir einkum í innlendum verðbréfasjóðum Landsbréfa hf. og erlendum verðbréfasjóðum valinna erlendra sjóðastjórnunarfyrirtækja. Sjóðurinn má aldrei eiga í færri en 5 verðbréfasjóðum og að hámarki 60% af eignum sínum í einum tilteknum sjóði eða sjóðsdeild. Einstök skráð verðbréf mega að hámarki vera 20% af eignum sjóðsins.
Fjárvörslureikningur II
Fjárvörslureikningur II fjárfestir í FORTUNA II alþjóðlegum verðbréfasjóði Landsbréfa sem hlotið hefur leyfi Bankaeftirlits Seðlabanka Íslands til markaðssetningar hér á landi. Fortuna II sjóðurinn er sjóðasjóður (e. fund of funds) sem stefnir að góðri langtímaávöxtun með áhættudreifingu milli undirliggjandi verðbréfasjóða að leiðarljósi. Að minnsta kosti 20% af eignum sjóðsins er í íslenskum fjárfestingum. Sjóðurinn fjárfestir einkum í erlendum verðbréfasjóðum valinna erlendra sjóðastjórnunarfyrirtækja innlendum verðbréfasjóðum Landsbréfa hf. Sjóðurinn má aldrei eiga í færri en 5 verðbréfasjóðum og að hámarki 60% af eignum sínum í einum tilteknum sjóði eða sjóðsdeild. Einstök skráð verðbréf mega að hámarki vera 20% af eignum sjóðsins.
Fjárvörslureikningur III
Fjárvörslureikningur III fjárfestir í FORTUNA III alþjóðlegum verðbréfasjóði Landsbréfa sem hlotið hefur leyfi Bankaeftirlits Seðlabanka Íslands til markaðssetningar hér á landi. Fortuna III sjóðurinn er sjóðasjóður (e. fund of funds) sem stefnir að góðri langtímaávöxtun með áhættudreifingu milli undirliggjandi verðbréfasjóða að leiðarljósi. Sjóðurinn fjárfestir í alþjóðlegum verðbréfasjóðum valinna sjóðastjórnunarfyrirtækja. Sjóðurinn má aldrei eiga í færri en 5 verðbréfasjóðum og að hámarki 60% af eignum sínum í einum tilteknum sjóði eða sjóðsdeild. Einstök skráð verðbréf mega að hámarki vera 20% af eignum sjóðsins.
4.6 	Sérstök gjöld vegna fjárvörslureikninga. Enginn umsýslukostnaður er við fjárvörslureikning annar en sá er felst í umsýslukostnaði þeirra verðbréfasjóða sem fjárfest er í. Enginn upphafskostnaður er dreginn af iðgjaldi rétthafa þegar það er lagt inn á fjárvörslureikning. Vörsluaðila er heimilt að flytja inneign rétthafa á annað viðurkennt lífeyrissparnaðarform óski rétthafi þess. Kostnaður vegna flutnings er samkvæmt gjaldskrá vörsluaðila.
4.7	Útborgun viðbótarlífeyris. Rétthafi getur hafið úttekt á lífeyrissparnaði ásamt vöxtum samkvæmt samningi þessum eða gert sérstakan útborgunarsamning, sbr. 4.8 tl., við vörsluaðila tveimur árum eftir að fyrsta greiðsla iðgjalds hefur borist vörsluaðila. Úttekt/útborgun getur þó ekki hafist fyrr en rétthafi hefur uppfyllt skilyrði 11. gr. reglugerðar nr. 698/1998 en þau eru eftirfarandi:
•	Rétthafi verður að hafa náð 60 ári aldri og er þá heimilt að hefja úttekt/útborgun sparnaðarins ásamt vöxtum með jöfnun árlegum greiðslum. Úttekt/útborgun má þó ekki vera lokið fyrr en rétthafi hefur náð 67 ára aldri.
•	Verði rétthafi öryrki og orkutapið, sem hann verður fyrir, er 100 % á hann rétt á að fá lífeyrissparnað og vexti greidda út með jöfnum árlegum greiðslum á sjö árum. Árleg útborgun lækkar og úttektartími lengist í hlutfalli við lækkun örorkuprósentu.
•	Við andlát rétthafa öðlast erfingjar hans rétt til inneignar sinnar hjá vörsluaðila og skiptist hún milli þeirra eftir reglum erfðalaga. Deyi rétthafi áður en innstæða er að fullu greidd út fellur hún til erfingja hans og skiptist milli þeirra eftir reglum erfðalaga. Börnum rétthafa undir 13 ára aldri skal úthlutað þeim hluta innstæðunnar, sem þeim ber, með jöfnum greiðslum á þeim árum sem vantar á að viðkomandi barn verði 18 ára. Hafi barn náð 13 ára aldri við andlát rétthafa skal hlutur þess greiddur út á 5 árum. Hlut eftirlifandi maka ber að skipta með jöfnum greiðslum á sjö ár. Greiðslum skal þó lokið fyrir 67 ára aldur maka hafi hann ekki þegar náð honum við andlát rétthafa. Láti rétthafi ekki eftir sig börn eða maka skal innstæðan renna til dánarbús rétthafa án takmarkana samkvæmt 2. ml. 2. mgr. 8. gr. laga nr. 129/1997.
•     Sé innstæða undir kr. 500.000 greiðir vörsluaðili inneign út í einu lagi, óski rétthafi þess. Þessi viðmiðunarfjárhæð skal breytast árlega í hlutfalli við breytingu á vísitölu neysluverðs miðað við grunnvísitölu 173,5 stig.
Með jöfnum greiðslum hér að ofan er átt við jafnar greiðslur að tiltölu við fjölda greiðsluára þannig að rétthafi (eða þeir sem leiða rétt sinn frá honum) fái á hverju ári þann hluta af innstæðunni, að meðtöldum tekjum vegna hennar, sem samsvara tölu þeirra ára er eftir standa að endurgreiðslutímanum.
4.8	Sérstakur útborgunarsamningur. Þrátt fyrir ákvæði 4.7 tl. um jafnar greiðslur er rétthafa og vörsluaðila heimilt að gera sérstakan samning um mánaðarlega útborgun tiltekinnar krónutölu sem fylgir vísitölu neysluverðs. Slíkur samningur getur að hluta eða öllu leyti verið til ákveðins tíma, sbr. 11. gr. laga hr. 129/1997 um lágmarkstíma, eða til æviloka rétthafa. Rétthafi skal tilkynna vörsluaðila skriflega hyggist hann gera slíkan samning með a. m. k. eins mánaðar fyrirvara áður en útborgun hefst.
4.9	Skattaleg meðferð. Innstæða og tekjur vegna hennar samkvæmt þessum samningi lúta gildandi skattalögum eins og þau eru á hverjum tíma.
4.10	Bann við framsali réttinda, aðför eða annarri skerðinga réttinda. Rétthafa er óheimilt að framselja, veðsetja eða á annan hátt ráðstafa innstæðu og vöxtum af innstæðunni samkvæmt samningi þessum. Ekki verður gerð aðför í réttindum samkvæmt samningi þessum og enginn skuldheimtumaður í dánarbúi eða þrotabúi hefur rétt til að skerða þessi réttindi á nokkurn hátt.
4.11	Uppsögn. Samningi þessum má segja upp með sex mánaða fyrirvara. Uppsögnin skal vera skrifleg og send afgreiðslustað vörsluaðila sem annast varðveislu og ávöxtun sparnaðarins. 
4.12	Lagastoð. Ákvæði samnings þessa byggja m.a. á lögum nr. 129/1997 um skyldutryggingu lífeyrisréttinda og starfsemi lífeyrissjóða, og reglugerðum sem settar hafa verið á grundvelli laganna, einkum reglugerð nr. 698/1998.
4.13	Staðfesting fjármálaráðherra. Með tilvísun til laga nr. 129/1997 um skyldutryggingu lífeyrisréttinda og starfsemi lífeyrissjóða, sbr. reglugerð nr. 698/1998 um ráðstöfun iðgjalds til lífeyrissparnaðar og viðbótartryggingavernd staðfestast reglur samnings þessa hér með.

Fjármálaráðuneytið, 5. janúar 1998
Útfyllist af banka
Númer samnings ____________ Stofndagur____________________ Hb._________ v.fl.________________
Beðið um flutning (beiðni móttekin) ___________________ Flutningur framkvæmdur __________________
Viðtakandi iðgjalds v/flutnings _______________________________________________________________
Útborgun samk. 1) samningi __________________________ 2) andlát/örorka_________________________
Launagreiðandi kt. __________________-_______ breytt ___________ kt. __________________-_______ breytt ____________
útborgunarsamningur dags _________________________